钦定古今图书集成/理学汇编/文学典/第064卷 > 韩浦
## 钦定古今图书集成/理学汇编/文学典/第064卷 > 韩浦

按《宋史文苑传》：“浦，京兆长安人，唐相休之裔孙。少俊
敏，善属文。周显德初，举进士，累迁历使府。开宝三年，
自静难军掌书记召为监察御史，三迁至库部员外
郎，知华州，同判灵州，再转司门郎中。淳化二年，被病，
表请辞职寻医，许之。浦博学善持论，详练台阁故事，
多知唐朝氏族，与人谈亹，亹然可听，号为近世肉谱”，
搢绅颇推重之。尤善笔札，人多藏其尺牍。弟洎，亦进
士及第。